CELEX: 62016CN0158
Language: et
Date: 2016-03-16 00:00:00
Title: Kohtuasi C-158/16: Eelotsusetaotlus, mille on esitanud Juzgado Contencioso-Administrativo n° 1 de Oviedo (Hispaania) 16. märtsil 2016 – Margarita Isabel Vega González versus Consejería de Hacienda y Sector Público de la Administración del Principado de Asturias

13.6.2016   
            
            
               ET
            
            
               Euroopa Liidu Teataja
            
            
               C 211/30
            
         
      Eelotsusetaotlus, mille on esitanud Juzgado Contencioso-Administrativo no 1 de Oviedo (Hispaania) 16. märtsil 2016 – Margarita Isabel Vega González versus Consejería de Hacienda y Sector Público de la Administración del Principado de Asturias
      (Kohtuasi C-158/16)
      (2016/C 211/38)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado Contencioso-Administrativo no 1 de Oviedo (Oviedo esimese astme halduskohus nr 1, Hispaania)
      
         Põhikohtuasja pooled
      
      
         Kaebaja: Margarita Isabel Vega González
      
         Vastustaja: Consejería de Hacienda y Sector Público de la Administración del Principado de Asturias
      
         Eelotsuse küsimused
      
      
                  1.
               
               
                  Kas nõukogu 28. juuni 1999. aasta direktiivile 1999/70/EÜ (1) tähtajalise töö kohta lisatud raamkokkuleppe tähtajalise töö kohta klauslis 4 kasutatud mõistet „töötingimused” tuleb tõlgendada nii, et see hõlmab juriidilist olukorda, mis võimaldab tähtajalise töösuhtega töötajal sarnaselt tähtajatu töösuhtega töötajaga taotleda ja saavutada oma teenistussuhte peatamist juhul, kui ta on valitud rahvaesindajaks, nii et tal on võimalik pöörduda tagasi oma ametikohale, kui tema parlamendisaadiku volitused on lõppenud?
               
            
                  2.
               
               
                  Kas nõukogu 28. juuni 1999. aasta direktiivile 1999/70/EÜ tähtajalise töö kohta lisatud raamkokkuleppe tähtajalise töö kohta klauslis 4 silmas peetud mittediskrimineerimise põhimõtet tuleb tõlgendada nii, et sellega on vastuolus selline autonoomse piirkonna tasandi õigusnorm nagu seaduse 3/1985 Astuuria vürstiriigi avaliku teenistuse korralduse kohta artikli 59 lõige 2, mis välistab täielikult ja absoluutselt võimaluse tunnustada määratud ajaks ametisse nimetatud ametniku teenistussuhte seisundit (teenistussuhte peatumine spetsiifiliste ülesannete täitmiseks) selle ametniku valimise korral parlamendisaadikuks, samas kui sellist seisundit tunnustatakse alaliste ametnike puhul?
               
            
         (1)  EÜT L 175, lk 43; ELT eriväljaanne 05/03, lk 368.